นายกรัฐมนตรี เรียกทีมแพทย์-ศปก.ศบค. ประชุมด่วนวันนี้ คาดหารือข้อเสนอล็อกดาวน์ กทม.
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  เรียกประชุมศูนย์ปฎิบัติการศูนย์บริหารสถานการณ์โควิด-19 หรือ ศปก.ศบค. และที่ปรึกษาด้านสาธารณสุข ศูนย์โควิด-19 ที่มีนายแพทย์ปิยะสกล สกลสัตยาทร เป็นประธานและคณะ เข้าหารือถึงการแก้ไขปัญหาสถานการณ์โควิด-19 เนื่องจากมีข้อเสนอให้ล็อกดาวน์กรุงเทพฯ เพื่อไม่ให้เกิดการเคลื่อนย้ายของประชาชน เนื่องจากขณะนี้มีจำนวนผู้ติดเชื้อรายวันมีจำนวน 3,000 - 4,000 ราย ติดต่อกันมาหลายวันและมีผู้เสียชีวิตเพิ่มเป็นจำนวนมาก รวมถึงทีมแพทย์-พยาบาล เกิดความตึงเครียดต้องรองรับสถานการณ์โควิด-19 และหลายโรงพยาบาลปิดรับห้องฉุกเฉินและห้องไอซียู เนื่องจากเต็มหมดแล้ว รวมถึงโรงพยาบาลสนามอีกหลายแห่งและโรงพยาบาลบุษราคัมจะหมดสัญญาเช่า